《还东田宅赠朋离诗》
魏晋·朱异

应生背芒说，石子河阳文。虽有遨游美，终非沮溺群。

曰余今卜筑，兼以隔嚣纷。池入东陂水，窗引北岩云。

槿篱集田鹭，茅檐带野芬。原隰何逦迤，山泽共氛氲。

苍苍松树合，耿耿樵路分。朝兴候崖晚，暮坐极林曛。

恁高眺虹霓，临下瞰耕耘。岂直娱衰暮，兼得慰殷勤。

怀劳犹未弭，独有望夫君。

作者简介：（ ?—257）三国吴吴郡吴人，字季文。朱桓子。初以父任为郎，后拜骑都尉，代领父兵。败魏将文钦兵，迁扬武将军。孙亮建兴初，魏军出东兴，异督水军击破之。寻假节为大都督。魏诸葛诞据寿春降，异往救援，围不解，为孙綝所害。